CELEX: C2005/217/58
Language: et
Date: 2005-09-03 00:00:00
Title: Kohtuasi C-276/05: Eelotsusetaotlus, mille esitas Oberster Gerichtshof 24. mai 2005. aasta määrusega kohtuasjas The Wellcome Foundation Ltd. versus Paranova Pharmazeutika Handels GmbH

3.9.2005   
            
            
               ET
            
            
               Euroopa Liidu Teataja
            
            
               C 217/29
            
         Eelotsusetaotlus, mille esitas Oberster Gerichtshof 24. mai 2005. aasta määrusega kohtuasjas The Wellcome Foundation Ltd. versus Paranova Pharmazeutika Handels GmbH
   (Kohtuasi C-276/05)
   (2005/C 217/58)
   Kohtumenetluse keel: saksa
   Euroopa Ühenduste Kohus on saanud Oberster Gerichtshof'i 24. mai 2005. aasta määrusega esitatud eelotsusetaotluse kohtuasjas The Wellcome Foundation Ltd. v. Paranova Pharmazeutika Handels GmbH, mis saabus kohtukantseleisse 6. juulil 2005.
   Oberster Gerichtshof küsib Euroopa Kohtult eelotsust järgmistes küsimustes:
   
               1.
            
            
               
                           a)
                        
                        
                           Kas nõukogu 21. detsembri 1988. aasta direktiivi 89/104/EMÜ (1) kaubamärke käsitlevate liikmesriikide õigusaktide ühtlustamise kohta artiklit 7 ning Euroopa Ühenduste Kohtu sellekohast praktikat tuleb tõlgendada nii, et kui kaubamärk põhjustab riikide turgude kunstliku eraldamise, siis peab seda asjaolu tõendama mitte ainult ümberpakendamise vaid ka uue pakendi kujunduse puhul?
                        
                     Kui vastus sellele küsimusele on eitav, siis kas:
               
                           b)
                        
                        
                           uue pakendi kujundus peab vastama võimalikult vähese sekkumise põhimõttele või on oluline (ainult) see, kas pakend võib kahjustada kaubamärgi ja selle omaniku mainet?
                        
                     
         
               2.
            
            
               Kas nõukogu 21. detsembri 1988. aasta direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta artiklit 7 ning Euroopa Ühenduste Kohtu sellekohast praktikat tuleb tõlgendada nii, et paralleelimportija teatamiskohustus on ainult siis täidetud, kui ta nimetab kaubamärgiomanikule ka ekspordiriigi ja ümberpakendamise täpsemad põhjused?
            
         
      (1)  EÜT L 40, lk 1.